钦定古今图书集成/理学汇编/文学典/第086卷 > 尤𤣱
## 钦定古今图书集成/理学汇编/文学典/第086卷 > 尤𤣱

按《苏州府志》：“𤣱字君玉，文献公后。祖志有隐操，赐号
冲彝处士。父交，博学能文，工书法，学者称敬独先生。
𤣱长身美髯，才略过人。元初，辟为中书掾，仕至大司
徒开国魏郡公。中间扬历内外，多司钱谷，钩校出纳，
人病其繁。而𤣱雅事豪饮，逾石不乱，率七日宴游，三
日视事，事无大小，毕办后代者，虽程石传餐不逮也。”
平居不屑艺文，然操笔立就。尝登泰山，值大雪，鸡初
鸣，视日出海，狂喜不自禁，饮酒无算，题长歌五百语，
元明善诸公极称之。著有《归闲堂槁》《万柳溪边旧话》。